b'\n_START_ARTICLE_\nSyrisk rose\n_START_SECTION_\nBeskrivelse\n_START_PARAGRAPH_\nKnopperne er let spredte, og er lang tid undervejs. Barken er f\xc3\xb8rst gr\xc3\xa5gr\xc3\xb8n med fine h\xc3\xa5r, men snart efter bliver den lysegr\xc3\xa5, og p\xc3\xa5 gamle grene er den gr\xc3\xa5 og opspr\xc3\xa6kkende. Bladene er \xc3\xa6gformede og trelappede med groft takket rand. Oversiden er kraftigt gr\xc3\xb8n, mens undersiden er gr\xc3\xa5gr\xc3\xb8n. _NEWLINE_Blomstringen sker i juli-september, hvor der dannes blomsterknopper i alle bladhj\xc3\xb8rner. De enkelte blomster kan v\xc3\xa6re meget store og sk\xc3\xa5lformede med en midtstillet samling af st\xc3\xb8vdragere og st\xc3\xb8vveje. De seneste 30 \xc3\xa5r er der komet dobbelte og heltfyldte variationer som nu trives og er h\xc3\xa5rdf\xc3\xb8re i Danmark._NEWLINE_Planten s\xc3\xa6tter modent fr\xc3\xb8 i Danmark._NEWLINE_Rodnettet er hjerteformet og best\xc3\xa5r af tykke hovedr\xc3\xb8dder og ret f\xc3\xa5 sider\xc3\xb8dder. _NEWLINE_H\xc3\xb8jde x bredde og \xc3\xa5rlig tilv\xc3\xa6kst: 2 x 2,5 m (15 x 20 cm/\xc3\xa5r). M\xc3\xa5lene kan anvendes ved udplantning.'